[{"text_idx": "#000001", "text": "Elkarretaratzea egin dute Gasteizen, Ertzain bati eraso egitea egotzita atxilotutako gazteei elkartasuna adierazteko"}, {"text_idx": "#000002", "text": "Errepresioaren aurkako Aske antolakundeak deitu du kontzentrazioa eta dozenaka lagun bertaratu dira."}, {"text_idx": "#000003", "text": "Aske antolakundeak deituta mobilizazioa egin dute Gasteizko Alde Zaharrean, lanean ari ez zen Ertzain bati eraso egitea egotzita igandean atxilotu zituzten hiru gazteei elkartasuna adierazteko eta errepresioa salatzeko. Jardun koordinadoraren parte da Aske, errepresioaren aurkako antolakundea."}, {"text_idx": "#000004", "text": "Hedabide eta politikariek gazteen atxiloketaren inguruko gertakariak \u201cdesitxuratu eta magnifikatu\u201d egin dituztela salatu dute mobilizazioan. Izan ere, \u201cpertsona baten probokazioen ondorioz\u201d taberna giroan emandako ika-mika bat ertzain baten aurkako eraso bezala \u201cera faltsuan\u201d aurkeztu dutela salatu dute, \u201cetekin politikoa ateratzeko\u201d."}, {"text_idx": "#000005", "text": "Aske antolakundeak zabaldutako ohar batean jakinarazi dutenez, atxilotuetako bat kolpatu egin zuten poliziek autora zeramatela. Gainera, atxiloketa aldian argiak piztuta izatera behartu zituzten gazteak eta ziegako atea kolpatzen zieten lorik hartu ez zezaten. Espainiako himnoa entzutera ere behartu zituzten."}, {"text_idx": "#000006", "text": "Mobilizazioan \u201celkartasun eta babes osoa\u201d adierazi diete atxilotutako 3 pertsonei, \u201cgertakariak manipulatzen\u201d ari diren politikarien jarrera salatu dute, eta polizia indarkeria ekidite aldera hura salatzeko beharra azaldu dute."}, {"text_idx": "#000007", "text": "Atxilotutako 3 gazteak oraindik epailearen aurretik igarotzearen zain daude, euren aurkako kargu irmorik aurkeztu gabe aske geratu direlarik. \u201cEra honetan, espainiar gobernua eta bere morroia den gobernu autonomikoa izaera zipaioko indar polizialen zilegiztatze eta normalizaziorako kanpaina burutzen ari dira. Ildo horretatik, antolakunde antierrepresitibotik Euskal Herri Langileak jazarpenari aurre egiteko duen bide bakarra antolakuntza da\u201d, adierazi dute."}, {"text_idx": "#000009", "text": "Hala Bedin proiektu komunikatibo libre, komunitario eta eraldatzailea eraikitzen ari gara. Egunero, ehundaka gara proiektuan parte hartzen dugun pertsonak, eragiten digun errealitatea behatuz eta hura eraldatzen saiatuz, herri mugimenduekin batera."}, {"text_idx": "#000015", "text": "\u201cEguneroko bihurtu zaigu ikasgela zein korridoreetan ikasle eta irakasleak, txano, eskularru, beroki eta mantekin ikustea\u201d"}, {"text_idx": "#000016", "text": "\u201cEnpresari eta bankarien ofentsibaren aurka proposamen propio bat eraiki behar dugu, politikari profesionalen fartsatik kanpo\u201d"}, {"text_idx": "#000017", "text": "\u201cEsto es una pra\u0301ctica estructural de los Cuerpos de Polici\u0301a del Estado Espan\u0303ol para recoger informacio\u0301n interna del activismo\u201d"}]